บล.ฟินันเซีย ไซรัส-Daily Focus
บล.ฟินันเซีย ไซรัส-Daily Focus ประจำวันที่ 31 ต.ค.65
บล.ฟินันเซีย ไซรัส-Daily Focus ประจำวันที่ 31 ต.ค.65
31 ต.ค. 2565

บล.ฟินันเซีย ไซรัส ประเมินแนวโน้มตลาดวันนี้ (31 ต.ค.65) คาด SET Index แกว่ง Sideways Up ในกรอบ 1,600-1,620 จุด ทั้งภาพทางเทคนิคที่ดีดขึ้น รวมถึงบรรยากาศการลงทุนที่ผ่อนคลายหลังตลาดหุ้นสหรัฐฯฟื้นตัวค่อนข้างแรงคืนวันศุกร์ โดยตัวเลขเงินเฟ้อ PCE เดือน ก.ย. ที่ออกมาใกลเคียงตลาดคาดและไม่ได้เร่งตัวขึ้น อย่างไรก็ตามการปรับขึ้นคาดว่ายังมี Upside ระยะสั้นจำกัดเนื่องจากนักลงทุนต่างรอดูผลการประชุม FED วันที่ 2-3 พ.ย.นี้ ซึ่งนอกเหนือจากคาดการณ์ปรับขึ้นดอกเบี้ยอีก 0.75% แล้ว ต้องติดตามถ้อยแถลงของประธาน FED ต่อมุมมองเงินเฟ้อและดูว่าจะเริ่มส่งสัญญาณชะลอการปรับขึ้นดอกเบี้ยในระยะถัดไปหรือไม่
ส่วนในประเทศโฟกัสยังคงอยู่ที่การทยอยประกาศกำไรไตรมาส 3/65 ของบริษัทจดทะเบียน และยังคาดหวังเชิงบวกต่อแนวโน้มเศรษฐกิจที่จะทยอยเร่งตัวในไตรมาส 4/65 ถึงปี 66 โดยยังคงชอบหุ้น Domestic และ Reopening Play ซึ่งคาดว่าจะสามารถ Outperform หุ้น Global Play และตลาดได้ต่อเนื่อง
กลยุทธ์ : เลือกเก็งกำไรหุ้นที่คาดงบไตรมาส 3/65 แข็งแกร่งและมีปัจจัยบวกเฉพาะตัว // ถือลงทุนหลังสะสมหุ้นเพิ่ม
หุ้นเด่นเดือน ต.ค. : BBL, BDMS, CK, CPALL, TU